ming030890/wiki-yue-high-quality huggingface dataset:
成均館大站

成均館大站（韓文：成均館大驛(Seonggyungwandaeyeok)）係位於韓國京畿道水原市嘅地鐵站，由韓國鐵道公社經營，屬於首都圈電鐵1號線嘅站。一般簡稱成大站（成大驛）
呢個車站喺開業之初嗌做栗田站（栗田驛），因爲附近有成均館大學自然科學部，喺佢哋嘅要求下站名改成而家噉。不過附近一啲居民不滿，想改返原來嘅站名。
呢個站位於條綫「首爾──天安」嘅區段，喺朝頭早時所有嘅快車、無論上下行都會停站，而到咗夜晚，就得上行嘅快車會停站。
喺開站初期，車站週邊都未發展，車站基本係成均館大學啲學生嘅通勤站。不過到而家爲止都未係開發得好好。所以韓國鐵道公社吸引緊民間資本來投資發展呢度。

史
1979年2月1號以「栗田站」嘅名開業。
1984年1月1號改名爲「成大前站」（成大앞驛）。
1994年12月1號再改名爲「成均館大站」。
成吉思汗羊肉

成吉思汗羊肉（日文：ジンギスカン）係一種日本燒羊肉，響北海道好受歡迎。
成吉思汗羊肉係日本楔位文，重未完成，麻煩你幫手補充內容。
抑鬱症

抑鬱症（major depression），又叫憂鬱症，係種心理病，病人會覺得情緒好低落，好唔開心，好無助，難集中精神，會令食慾同睡眠時間明顯上升或下降，影響日常生活，甚至會有自殺傾向。
抒情女高音

抒情女高音（英文：Lyric soprano）係女高音，歌劇之中，最常運用嘅類型，抒情女高音嘅音域一般係C4到D6。佢音色清柔，行腔連貫、舒展，以細膩嘅情感，展現劇中人物嘅種種情感。
投奔怒海

投奔怒海（英文：Boat People）係一套喺1982年出嘅香港電影，由林子祥、繆騫人、馬斯晨、劉德華主演，許鞍華導演。
投夜冷

投夜冷，而家又叫拍賣，係種做買賣嘅方式，貨無定價，靠班買家自由出價，價高者得。
「投夜冷」呢個詞起源自澳門，「夜冷」係葡萄牙文「leilão」嘅譯音，意思就係投夜冷咁解。因為用嚟投夜冷嘅貨好多都係二手貨，所以賣二手貨嘅舖頭就叫夜冷舖。
抓毛

抓毛（抓讀搲，Polar fleece／Fleece）係隻造衫嘅布，多數愛來造外套。爾隻料由的確涼（聚對苯二甲酸乙二酯／聚酯纖維／PET）整出來，造到好似羊毛咁，但係輕身，靭啲。佢係美國公司Malden Mills（英文：Malden Mills）喺1979年造出來。
抓毛除咗做外套，重有做帽，被等等。抓毛可以由聚酯纖維膠樽回收重用做出來，好易洗得乾淨。
抓毛分微、100、200、300呢幾隻。300係最厚，但無咁軟身。
投入資本回報率

投入資本回報率（return on invested capital，ROIC），亦叫做「投入資本金回報率」、「投資資本回報率」。

計算公式
ROIC = 息稅前收益（EBIT）×（1 - 稅率）÷ 投入資本
投入資本 = 股東權益 + 有息負債 + 應付未付股利 + 股東無息借款　　
有息負債：短期借款、長期借款、應付利息等。
投名狀

《投名狀》（英文：The Warlords）係一套喺2007年出嘅中港電影，由李連杰、劉德華、金城武、徐靜蕾主演，陳可辛導演。
呢套中港合拍片係改編自清末四大奇案之一嘅刺馬案。
柳海真

柳海真，係大韓民國嘅一個男藝人同埋演員。
柳澤將之

柳澤將之（1979年8月27號—）係日本足球員，司職後衞，效力過東京綠茵，大阪櫻花，鳥棲砂岩，及橫濱FC。
柳澤亘

柳澤亘（1996年6月28號—）係日本足球員，打後衞位置，效力FC岐阜。
柳炳宰

柳炳宰，係大韓民國嘅一個男藝人同埋歌手。
柳澤三千代

柳澤三千代 ，係日本嘅一個配音員。

配音作品一覽
呢個表唔完整，歡迎加料。
柳瀨夏美

柳瀨夏美 ，係日本嘅一個配音員。

配音作品一覽
呢個表唔完整，歡迎加料。
柳澤宏太

柳澤宏太（1982年4月8號—）係日本足球員，司職後衞，效力過草津溫泉，及ALO's北陸。
柳澤敦

柳澤敦（1977年5月27號—）係一日本足球員。
柳澤隼

柳澤隼（1987年6月27號—）係日本足球員，司職中場，效力過柏太陽神，及鳥棲砂岩。
李順麒

李順麒（粵拼：lei5 seon6 kei4；簡化字：李顺麒；1988年1月19號—2014年9月26號）係一位已經死咗嘅昆明海關所屬河口海關緝私分局人民警察，四川省自貢市人。2010年07月從雲南民族大學東南亞語言文化學院畢業之後去咗河口海關緝私分局入面做嘢，重做咗河口海關緝私分局情報技術科員。

死
喺2014年9月26號傍晚，佢喺雲南紅河哈尼族彝族自治州嘅河口瑤族自治縣壩灑河道搞緊捉走私任務嗰時，由於出咗從越南非法入境而諗住搶走私貨物嘅不法分子，結果打起咗交，後嚟李順麒俾越南嘅非法入境人士斬傷咗，跟住跌咗落紅河入面。喺事發兩日之後（2014年9月28號），喺越南老街省寶勝縣嘅紅河流域嘅淺灘嗰度發現咗李順麒嘅鹹魚響度。

列為烈士
喺2014年11月2號，佢嘅緝拿走私嘅執法事跡俾雲南省公安廳話咗係見義勇為人士嘅同時，喺2014年12月4號，中國海關將李順麒評做全國海關先進工作者同全國公安系統二級英模。
文化宮站

文化宮站係中華人民共和國成都地鐵4號綫同7號綫一個地下鐵站，喺青羊區清江中路與中環路青羊大道段路口，2015年12月26號啟用。
文化廣播公司

文化廣播公司（韓文：문화방송 주식회사／文化放送株式會社 Munhwa Bangsong Jusik Hoesa；英文：Munhwa Broadcasting Corporation），通稱文化放送（英文：MBC），係大韓民國嘅大型傳媒企業之一，與SBS、KBS同EBS並稱韓國四大全國性廣播機構。創立於1961年，初時為商營傳媒機構。最初只營辦AM廣播業務，而電視業務則於1969年開始營辦。電視識別訊號為HLKV-DTV（MBC TV）。
文化公園總站

文化公園總站（英文：Culture Park Terminus）係中國廣東廣州一巴士總站，1961年9月29號開通無軌電車2號綫（而家嘅102路巴士）時開始營運，位置喺荔灣區新基路近人民橋東北角。
而家有3條電車同3條巴士路線用呢個站做總站。
文化心理學

文化心理學（cultural psychology）係指靠科學方法嚟研究心理同文化之間嘅關係嘅心理學領域。
文化研究

文化研究（英文：cultural studies）係一個社科領域，研究文化嘅產生同傳播。
文化廣場

《文化廣場》（英文：Cultural Plaza）係香港電視廣播有限公司嘅文化節目，根據免費電視牌照條款而製作。節目由1995年開始香港時間逢禮拜日09:00-09:30喺翡翠台播，播到2019年12月29號之後由同類節目《藝文誌》取代，而停播前主持有朱維德、章志文、關宛珊。
林碧琪

林碧琪（Becky Lam，1966年—）係香港女演員。佢喺第二屆香港電影金像獎之中獲得最佳女主角。
林神星

林神星（Sylvia），即係小行星87，係太陽系小行星帶嘅一粒小行星，喺1866年5月16號發現。
林的徽

林的徽，香港親中派政治人，曾經參與2023年香港區議會選舉。
林睿

林睿（1985年—）係香港亞洲電視男藝人。
林祖輝

林祖輝（Thomas Lam，1963年12月24號—）係香港男藝人，1980年代後期做香港商業電台主持，1990年代做亞洲電視藝員（期間亦短暫做過無綫電視藝員），2000年代初期再轉做香港有線電視藝員，2010年代開始搞下童裝生意，偶然亦客串幕前演出。佢老婆係藝人姚嘉妮，兩人喺亞洲電視識。

演出
呢個表唔完整，歡迎加料。
林盧去追星

《林盧去追星》（Lam Lo Travel Together）係香港電視娛樂製作嘅遊埠節目；由2019年5月20號到6月7號，逢禮拜一至五23:00-23:30，喺ViuTV播映。節目由林建明、盧海鵬主持，去韓國首爾「追星」同中國上海「探星」。「林盧」嘅諧音係「臨老」，節目全名意指長者去「追星」（概念類似「臨老入花叢」）。節目由2022年1月10號到28號逢禮拜一到五深夜00:00-00:30喺ViuTV重播。
林石家塾

林石家塾，堂號凝遠，亦叫區家祠，係廣、肇、高三府區氏嘅合族祠堂，喺廣州市越秀區芳草街48號（農講所東北）。1994年11月入市文物名錄。個名喺區氏遠祖區冊（字林石）度嚟。
林石家塾喺光緒七年（1881）起，九年（1883）落成，供奉嶺南廣、肇、高三府區氏先人。中華人民共和國成立後無耐，轉做芳草街小學；去到1990年代頭，祠堂中堂愛嚟做印刷廠廠房。2001年撤銷小學。2006年轉做餐飲食肆，經過區氏族人爭取，食肆卒之喺2009年搬扯。2010年，因爲祠堂甩頭甩骨，降級變越秀區文物。2013年，區氏族人呼籲政府修繕祠堂，政府亦都話會扲600萬出來，收尾都翻修咗祠堂。
梁志榮

梁志榮（Leung Chi Wing，1978年4月29號—）係香港一退役足球員，球員時代司職左閘，退役後做教練，喺2024年畀廉政公署拘捕前執教香港超級聯賽球隊北區足球會。

案件
2006年2月，梁志榮喺九龍灣一個油站畀警察喺佢身上搜出5支大麻手捲香煙，其後梁志榮喺觀塘裁判法院承認一項藏毒罪，辯稱自己係首度服食大麻香煙，承認只供自用，事後已經感到後悔，最後畀法院判罰款一千緡。
2024年5月，廉政公署展開代號「勁草」行動，打擊非法外圍賭博「打假波」，拘捕12人，包括北區足球會時任主教練梁志榮。6月29號，均業北區宣佈主教練梁志榮已經離隊，新球季將由上季助教鮑家耀「坐正」做球隊主教練。
梁德華

梁德華，香港親中派政治人物兼道教界人士，而家係香港道教聯合會主席。

政治立場
佢係親中派人士，不時以香港道教界代表嘅身份，參與一啲親中共同建制嘅活動。
喺2014年雨傘革命期間，佢連同另外五名宗教領袖曾經發表聯合聲明，表示願意做府同佔領者之間嘅溝通橋樑。不過，之後佢對非建制派嘅態度日漸變得負面。2021年，佢公開反對將愛國教育稱為洗腦，又聲稱愛自己嘅國家係正常道德。佢又曾經用「黑暴」形容反修例運動嘅參加者，佢帶領嘅香港道教聯合會又曾經發表聲明全力支持北京繞過香港立法會，事前未經香港人同意嘅《香港國安法》，又話國安法唔能夠被反對，亦唔應該被反對。
而去到2021年中共未經香港人同意，修改香港選舉制度之後，佢接受林鄭月娥主持節目《選委界別分組面面觀》訪問嘅時候，又大讚林鄭洞察民情，制度修改後選委會嘅代表性更強。

選舉經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
梁志偉

梁志偉，香港親中派政治人物兼飲食界人士，香港飲食界公司昇悅集團創辦人，主張「愛國者治港」，2017年曾經當選為香港現代管理(飲食)專業協會主席。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
梁式芝書院

梁式芝書院（英文：Leung Shek Chee College）係香港九龍觀塘區一間政府資助女子中學。1977年，聖高隆龐女修會開辦直到1997年交由天主教香港教區管理。學校中一至中五級都有兩位班主任。校名係紀念贊助人梁銶琚個老豆梁式芝。

歷史
Instagram專頁「nss.secrets」有投稿指，秀茂坪一女校男教師，趁中一學生默書期間，用手機播色情片，重將內容投放到課室大屏幕，期間男教師下面有反應，學生震驚。佢五分鐘後先知衰，要學生咪講出去。之後有指，涉事男教師自行辭職，校方已通知家長。網民估係本校，因秀茂坪得佢係女校。
校長周淑敏回覆確認，涉案人已走，校方通報教育局；為安慰女生，校方重提供特別輔導，話埋家長知。教育局同指，已收到投訴話中學教師涉堂上播性實踐影片，已聯絡學校了解，強調即使離職都會查佢，已要求學校交報告，蒐集好資料，就會再做嘢。

校園
學校佔地面積約5000平方米，設有29個課室、18個特別室，其中包括4個科學實驗室、2個電腦室、資訊科技研習室、多媒體研習室、學生活動室等。全校裝空調。

班別架構
全校學生超過七百。中三以下設4班，中四以上設5班。

課外活動
學校已有100個學會、興趣小組、及服務團體。
梁德忠

梁德忠（英文：Tank Leung；1989年12月25號—）係香港舞蹈員同跳舞老師，2018年參加ViuTV《全民造星》入圍40強後止步，2019年再參加《全民造星II》攞到第9名。
梁德興

梁德興係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
梁彥宗

梁彥宗（粵拼：loeng4 jin6 zung1；英文：Chris Leung；1990年11月12號—）係香港無綫電視前藝員。

簡歷
梁彥宗小學讀循道學校，中學讀拔萃男書院，佢係胡鴻鈞嘅同學。
2006年，佢會考攞到八優成績，無參加大學拔尖，就轉讀李寶椿聯合世界書院嘅國際教育文憑（IB）課程。
2009年，佢更喺滿分45分中攞到44分，成功考咗入美國普林斯頓大學，主修生態及進化生物學。
2013年，佢應徵澳洲旅遊局包裝為「絕世筍工」嘅昆士蘭國家公園巡護員嘅工，佢入圍最後三強，但最後落選咗。
之後佢就加入咗無綫電視，主力拍J2嘅遊埠節目，作品包括《激Fun新西蘭》、《3日2夜》等等。2021年1月份離巢。

遊記
2019年7月17日：《就這樣，背遊地球。》（蜂鳥出版、ISBN 978-988-79922-0-2）
李惠利

李惠利（Lee Wai Lee，1912年—1991年），係香港生意人，喺香港搞鐘錶同房地產生意，畀人叫「鐘錶大王」。
李慕豪

李慕豪（粵拼：lei5 mou3 hou4，1992年6月2號—）係中國籃球員，貴州貴陽人，司職中鋒，而家效力深圳馬可波羅。
李慧娜

李慧娜（英文：Vera Lee，1972年1月15號—），藝名「拿拿淋」或者「拿拿林」，女性，香港電台前助理監製同埋節目主持人。試過畀人告涉嫌用佢朋友名義呃電台撰稿費，表面證供成立。李慧娜原先喺香港電台嘅工作範圍就係要包括呢單案嘅資料搜集同埋撰稿。後來裁判官鑑於控方畀唔出足夠證據，所以裁定六項罪名全部唔成立。裁判官羅德泉又批評港台行政好混亂，冇可以正確反映事實嘅記錄，資料錯誤都重可以申請報酬，令人不解。
李愛平

李愛平，香港親中派金融界人士，曾經做過光大新鴻基營銷董事。

早年經歷
佢早年喺香港浸會學院（香港浸會大學前身）畢業，曾經同屋企人一齊移民澳洲，但數年後回流。

政治立場
佢係香港親中派嘅支持者，支持並推動香港融合大灣區發展，又不時話香港可以背靠祖國好幸運，並批評香港年青人唔愛國。

野雞大學頭銜爭議
佢報稱攞到嘅亞洲知識管理學院博士學位，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
李惠森

李惠森，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李惠芬

李惠芬（1963年10月14號—）係1980年代中華人民共和國乒乓波運動員，河北石家莊出世。
李慧嫻

李慧嫻（粵拼：Lei5 Wai6 Haan4、英文：Rosanna Li Wei Han）係一個香港藝術家、雕塑家。佢出名整「肥嘟嘟小人物」陶瓷雕塑，名著係油塘港鐵站嘅室外擺設《行人、閒人》。

生平
李慧嫻喺香港出世。佢老竇係攝影師，李慧嫻細個幫老竇晒相，於是接觸到唔同嘅階層、唔同場景嘅相，就開始對藝術有興趣。佢喺香港理工大學讀陶藝、倫敦大學同利物浦大學讀藝術教育。
佢1990年至2016年喺香港理工大學教書。佢亦係香港藝術館同香港文化博物館名譽顧問。

作品
李慧嫻專長用陶瓷整「肥嘟嘟小人物」，作品「風格古拙可愛，原始氣息濃厚，充滿幽默感。」佢整嘅人像身體圓潤、頭通常昂向上，頭望向上係因為佢想啲人像望住佢。佢最出名嘅作品係油塘站近大本型商場出口嘅《行人、閒人》雕塑組合，呢件作品表達日常生活，例如食飯、讀書、買嘢，作品嘅擺位同隔籬嘅商場互相呼應。
佢鍾意用雕塑嚟講故事，而且特別鍾情表達香港文化情懷，例如講茶餐廳文化嘅《粥粉麵飯》同埋《十兄弟》。佢認爲佢嘅雕塑唔係佢自己一個人嘅事。佢認爲整雕塑要諗埋觀眾嘅感受，作品要同觀衆聯繋、吸引觀衆參與，噉先算係一個完整嘅藝術創作。
2016年，佢去咗信樂町「陶藝之森」深造三個月，學嗰度嘅「信樂燒」陶瓷藝術。2018年，佢搞《學而時習之》作品展，佢話呢個名「好老土」，出自《論語》，暗示下句「不亦悅乎」。

攞獎
佢1985年攞過香港市政局藝術獎（陶藝）、1999年攞香港藝術家年獎（雕塑）、2005年攞咗香港民政事務局嘉許獎章。佢又攞過香港六藝卓越女性獎（視覺藝術 – 雕塑/陶藝），2016年仲入選 Sovereign 傑出亞洲藝術獎。
李慧彬

李慧彬，係大韓民國嘅一個女藝人同埋歌手。
早禾樹

早禾樹（粵拼：zou5 wo4 syu6；學名：Viburnum odoratissimum），又嗌日本珊瑚樹或雲南珊瑚樹，係五福花科莢蒾屬嘅常綠喬木仔或灌木，喺日本、印度、越南、緬甸、泰國同中國廣東、廣西、福建、湖南、海南等地可以搵到。
佢既係日本橫濱、大東、防府嘅市樹，又係種淨化環境植物同防火樹。

有關嘅書
林将之 (2010)。《葉で見わける樹木 増補改訂版》。小学館のフィールド・ガイドシリーズ。小学館。頁 164。ISBN 978-4-09-208023-2。
林将之 (2014)。《樹木の葉 : 実物スキャンで見分ける1100種類 : 画像検索》。山溪ハンディ図鑑。山と溪谷社。頁 682。ISBN 978-4-635-07032-4。
早見優

早見優 ，係日本嘅一個女演員。

拍過嘅作品一覽
呢個表唔完整，歡迎加料。
早發白帝城

《早發白帝城》係大唐詩人李白嘅‎一首詩。

首詩
維基文庫有原文：
:zh:早發白帝城
朝辭白帝彩雲間，
千里江陵一日還；
兩岸猿聲啼不住，
輕舟已過萬重山。

背景
個時李白俾人整，佢反而樂得外遊機會，以猿猴比喻對家，佢唔覺係一回事，未驚過。

引用
而家唔少政治家引用呢首詩，以猿啼比喻政客嘅攻擊，佢會好少理。
早見朱莉

早見朱莉（粵拼：zou2 gin3 zyu1 lei6，1995年3月17號—）係日本嘅一個女演員。

拍過嘅作品一覽
呢個表唔完整，歡迎加料。
早見沙織

早見沙織（粵拼：zou2 gin3 saa1 zik1，1991年5月29號—）係日本嘅一個女藝人同埋配音員。
早野宏史

早野宏史（1955年11月14號—）係退役日本足球員，教練，執教過橫濱水手，大阪飛腳，及柏太陽神。
早着先機

《早着先機》（英文：Horse Racing Track Work），係香港賽馬會賽馬資訊評論節目，由香港賽馬會製作，逢賽馬日前兩日播出，主持係評馬人黃志康同廖浩賢。呢個節目而家喺無綫電視J2、TVB Anywhere88台、now寬頻電視668台同香港有線電視Ch63都會播。
早辰。早晨

《早辰。早晨》（英文：This Morning）係香港電台電視部製作嘅早晨電視節目，提供天氣、交通、財經消息，亦包括報章摘要、社評、重點新聞‧、網上熱話等，係香港第一個提供即時手語翻譯嘅直播時事資訊節目，由2016年4月4號開始，逢星期一至五早上7點半喺港台電視31、31A播出。

內容
每集節目有兩位主持（2017年3月9號開始改為一位主持），報道每日新聞重點、網上熱話、報章、社評摘要，亦有《講式早餐》（星期一）、《羅啟.新棟篤笑》（星期三）、戶外直播等環節。除此之外，節目亦提供即時手語翻譯。

節目名
節目名《早辰。早晨》嘅「辰」係指時辰，代表節目喺辰時（早上7-9點）期間播出。
東尼史葛

東尼史葛（英文：Anthony David Scott，1944年6月21號—2012年8月19號）係英國電影導演。最多人識可能佢導演湯告魯斯主演嗰套《壯志凌雲》（Top Gun）。佢親大老就係列尼史葛（Ridley Scott）。
2012年8月19號星期日中午12點30分左右，佢係洛杉磯一條大橋跳咗落去而死，享年68歲。驗屍報告指佢自殺前食過抗抑鬱藥同埋安眠藥。
林耶凡

林耶凡（英文：Anastasia Lin，1990年1月1號—）係加拿大唐人，湖南常德安鄉出世，10歲鋼琴已過十級，13歲跟阿媽移民加拿大。佢喺溫哥華高中同多倫多大學畢業，大學主修戲劇同埋國際關係，輔修歷史同政治，定居多倫多。佢19歲出道，夢想入荷里活，佢主演嘅電影《前生緣》（Beyond Destiny）曾榮獲美國加州The Indie Fest電影節優秀獎同2011年墨西哥國際電影節金棕櫚獎。跟住喺2015年贏到加拿大世界小姐冠軍，本嚟代表加拿大參加由中國海南三亞主辦嘅2015年度世界小姐競選，但因為佢批評中國大陸嘅人權，北京當局唔批簽證畀佢入境。
林聰明

林聰明 (政治人)：中華民國第二屆立法委員。
林聰明 (學者)：曾經做過中華民國教育部次長，現任南華大學校長。
林聰明沙鍋魚頭：嘉義餐廳品牌，專賣沙鍋魚頭
林聞恩

林聞恩（英文：Mannyan Lam，1983年4月16號—），原名陳聞平，係香港娛樂新聞主播，2014年加入now TV，2016年調職到viuTV。佢參加2007年參加英皇新秀歌唱比賽入到最後四強，不過到2017年34歲佢先至有機會正式加入樂壇。佢細妹係藝人林熹瞳（原名陳曉華）。
正反器

正反器（Flip-flop）係種具有兩種穩態、用嚟儲存二進制數碼訊號嘅電子元件。
正回輸

正回輸（positive feedback）係回輸嘅一種，一個系統俾出嘅正回輸會增強引起呢個回輸嘅系統變化。
正國會

正國會係一個政治派別，屬於民進黨嘅一個派系。
正多邊形

正多邊形係一種多邊形，條條邊一樣長，隻隻角一樣大。最少邊嘅一種係等邊三角形，之後到正方形、正五邊形、正六邊形，如此類推。一般都唔會當正一邊形、正二邊形做正多邊形。

性質
正多邊形可以被一個圓形包住，所有頂點都喺圓周上，呢個圓叫做外接圓；
而係正多邊形裡面，都可以有個圓形，同每條邊嘅中點相切，呢個圓叫做內切圓。
固定周界之下，邊數趨向無限，就會變成圓形；
固定邊長之下，邊數趨向無限，就會變成正無限邊形。
狹義嚟講，正多邊形淨係指簡單多邊形，邊唔會穿過自己，角全部凸出。廣義嚟講，正多邊形嘅邊可以穿過自己，變到帶凹位嘅星形咁，例如係正五角星。
正多邊形有對稱嘅特性，有軸對稱，亦都有旋轉對稱，以抽象代數嘅語言嚟講，正n-邊形嘅對稱羣係二面體羣。
正四品

正四品係中國、朝鮮、越南、琉球等國家嘅古代官位嘅一個品秩，低過從三品，高過從四品。
正四面體

正四面體（Regular tetrahedron）係個有四面體，由四個正三角形組成，係正多面體之一。佢每面都係等邊三角形。正四面體係五個柏拉圖立體（Platonic solid）之一。
正合街

正合街（粵拼：zing3 hap6 gaai1；簡化字：正合街）係中國河北秦皇島嘅西南-東北走向道路，喺山海關區。西南邊從石河路開始，一直去到東北邊嘅老龍頭路。

敘述
全長600m，闊11米，雙向2車道。
正向心理學

正向心理學（positive psychology），又叫正面心理學，係指研究人點樣「有高水平嘅理想功能」（例如快樂同成功）嘅心理學領域。
柯士甸道

柯士甸道（粵拼：o1 si6 din1 dou6；英文：Austin Road）係香港九龍尖沙咀一條大馬路，嚮尖沙咀北面，係佐敦嘅分界線。馬路東西雙向行車，共4線行車。
柯士甸道西

柯士甸道西（英文：Austin Road West），係香港九龍尖沙咀/西九龍嘅一條馬路，由廣東道同柯士甸道交界開始，去到雅翔道。港鐵柯士甸站個名嚟自呢條街。
柯士甸山道

柯士甸山道（粵拼：o1 si6 din1 saan1 dou6；英文：Mount Austin Road）係香港島太平山山頂最高嘅一條車路，單線雙向行車，上山斜坡路，路段總長度1.7公里。
喺柯士甸山道8號北面有度可以望到灣仔、銅鑼灣同埋北角嘅樓景，包括合和中心、中環廣場同埋維多利亞港東海峽，重有九龍半島尖沙咀同紅磡碼頭海岸，好多遊人喺呢度落車影相。

名
路名喺1960年9月1號開始用，嗰日原本嘅山頂道改名為而家嘅舊山頂道同埋柯士甸山道。
柯士甸德州大學

柯士甸德州大學（英文：University of Texas at Austin，UT）係喺美國德克薩斯州柯士甸嘅一間公立大學。
柯士甸 (搞清楚)

柯士甸站 (搞清楚)：除咗粵語通常指嘅香港柯士甸站之外，全球重有三個同名車站。

其它
柯士甸大廈：美國嘅大樓，而家喺度起緊。
柯士甸山遊樂場

柯士甸山遊樂場（英文：Mount Austin Playground）係香港一遊樂場同公園，喺山頂柯士甸山道四百二十五號，鄰近柯士甸山道八號以及山頂廣場。沿柯士甸山道上，上到盡就見山頂公園。個場約呈三角形，歸康樂及文化事務署管。
柯士甸山遊樂場係舊時港督後花園，地方開揚，西望薄扶林水塘、遠望大嶼山同南丫島，西北遠望藍巴勒海峽，東北望山頂無線電站。附近別墅守衛為法定古蹟，有天然，亦有園林。

設施
公園有大草地，有兒童遊樂場。喺二〇一一年翻新之後，原有廁所、涼亭同小食亭都改建為十九世紀英國維多利亞時代設計，有噴水池、有涼亭，廁所裝紅磚、又裝天遮。
柯士甸站

柯士甸站（粵拼：o1 si6 din1 zaam6；英文：Austin Station）喺香港屯馬綫一個鐵路站，喺尖沙咀柯士甸道西8號，廣東道、同匯民道一帶，好近西九龍文娛藝術區。個站係九龍南綫（西鐵綫嘅延伸段）一部分，喺2008年4月30號平頂。
個站設有行人天橋駁去佐敦道行人天橋，重可以去埋西面嘅港鐵九龍站同埋佢啲上蓋物業，以及佐敦道行人隧道。柯士甸站來回其他站嘅票價同九龍站一樣。
雖然本站位置上好近九龍站，但九龍站同本站並非東涌綫同埋屯馬綫正式嘅轉車站，如果乘客喺兩站之間轉車，無論用八達通定係單程車票，都當兩程車處理，並要畀再入閘收費；乘客要喺南昌站轉車先可以有再入閘收費調減。不過港鐵安排機場快綫嘅「免費港鐵接駁服務」擴展至九龍站同本站之間，乘客可以由本站出閘後經B5出口行去九龍站。

島式月台，右邊嘅車門將會打開。


鋪位同自助服務
呢版要更新，以反映最新情況。加完料之後唔該拎走個模。
柯士甸站預留咗30幾個舖位出租。不過喺車站啱啱開，只租出一個自動櫃員機位同埋喺大堂設有自動售賣機服務，大部份鋪位重係空置。港鐵話，等站裏頭嘅人流評估之後啲鋪先會招租，但係未定幾時。

車站出口
各車站出口駁位佐敦道行人天橋、佐敦道行人隧道、柯士甸道西行人隧道同匯民道。

利用狀況
柯士甸站位於香港九龍油尖旺區西九龍尖沙咀匯民道，附近只設有大型購物商場圓方、高級豪宅、W Hotel酒店、港鐵九龍站及港鐵佐敦站。因此，大部份使用本站嘅人流都係轉車嘅乘客、住喺鄰近屋苑嘅居民或鄰近酒店住客。所以，除咗返放繁忙時間之外，出入閘人流只屬一般。港鐵話，截至首日啟用下晝5點前，柯士甸站有6,500人次使用。隨著接駁巴士線K16永久停駛，同埋匯翔道巴士總站搬遷後，由中港城一帶去新界西，柯士甸站變成獨市位，所以人流已經有所上升。

免費報刊
自2005年8月29號朝早起，《am730》喺西鐵綫（朗屏站除外）各站免費派發，但直至2009年8月23號，重未包括本站。

車站歷史
呢個站原本叫「九龍西站」 同廣深港高鐵將來嘅西九龍總站相近，所以有關方面決定重新幫呢個站改名。
根據港鐵網站，喺2008年9月嘅工程簡介，呢個站已經改咗名做「柯士甸站」，英文就係「Austin Station」。雖然有人認為，柯士甸道都幾長，用柯士甸呢個名唔及得用「佐敦西站」、「官涌站」（官涌係佐敦嘅古稱）及「渡船角站」好，但港鐵話唔考慮再改名。
柯士甸站啟用嗰陣係西鐵綫嘅站，2021年6月27號開始改成屯馬綫嘅站。
柯士甸路

柯士甸路（英文：Austin Avenue）係香港一條馬路，嚮尖沙咀北面，近柯士甸道、金巴利道、漆咸道南。
晒草灣遊樂場

晒草灣遊樂場，香港公園之一，遊樂場之一，喺九龍茜草灣，茜發道九十號，英文叫Sai Tso Wan Recreation Ground。行政上歸觀塘區。設施有草地球場、棒球場、緩跑徑、健身徑，以及十一人足球場。
佢起喺晒草灣堆填區上。
晒魚石

晒魚石，又寫做曬魚石，係香港一個而家無乜點用嘅地名，喺九龍橫頭磡東南面，白鶴山東北面。嗰度舊時有個墳場，叫「晒魚石華人墳場」，後尾叫「新九龍四號墳場」。墳場喺1949年拆走，原址發展成橫頭磡徙置區嘅一部份，之後再改建做摩士公園嘅一部份。
晚清粵語

晚清粵語一般係指19世紀以降到19世紀末或者20世紀初嘅啲粵語。晚清粵語好多時係指有記錄比較多嘅珠三角廣府話（廣州話、順德話、香山話、老澳門話等等）；同時期嘅記錄仲有記晚清四邑話（新會話、台山話）、東莞話、與及晚清東京灣商貿白話（又「中越邊境粵語」）。另外仲有一啲零星嘅記錄關於一啲其他嘅粵語方言，譬如老北海粵語。
晚清嘅廣州話係晚清粵語嘅研究重點之一，因爲廣州嘅開埠同埋人員流動令到廣州話音系喺呢個時期嘅嗰啲記錄入便發生有比較大嘅歷時音變。
晚餐

晚餐（Supper），係一日最晏一餐。喺午餐之後。雖則晏有啲人會食宵夜，不過唔視爲餐。
英文之中，有人用大餐（Dinner）來叫晚餐，不過各時各地習俗唔同，大餐唔一定係晚餐，有啲係早餐係大餐，有啲係午餐係大餐。

宗敎
基督敎講耶穌喺釘十字架前，同門徒食最後晚餐（Last Supper）。係基督敎藝術，其中一個題材。
晒草灣堆填區

晒草灣堆填區係香港垃圾堆填區之一，已經唔再用嘅，響觀塘區晒草灣，英文叫Sai Tso Wan Landfill。佢面積九公頃，由1978年一路用到1980年，跟住響1978年到1980年搞修復工程。現時部份已起咗晒草灣遊樂場。
晚間聽聞

《晚間聽聞》（Rumours Roundup）係香港無綫電視製作嘅清談節目，由周奕瑋、黃紫恩、倪嘉雯、葉靖儀、吳兆麟、林俊其、布樂文主持。主持會傾下世界各地嘅熱話同趣聞奇事。
節目本身屬J2ers系列之一，頭23集喺2022年6月20號到11月21號逢禮拜一23:00-23:30喺J2播；淨低3集相隔超過一年後喺2024年3月8號到3月22號逢禮拜五22:00-22:30喺J2播。
晚間網絡近畿

《晚間網絡近畿》（日文：イブニングネットワークきんき）係NHK大阪廣播電視台於1988年4月4號至1997年3月31號期間播出嘅地區新聞節目。

概述
1988年4月4號開播，NHK嘅晚間本地新聞播出時間由18點至19點擴大為一個鐘頭。除咗關西新聞同地區信息外，仲設有經濟信息和體育欄目，每個欄目都有專門嘅主播。
1988年5月20號，作為NHK大阪放送局與KBS釜山放送總局交流嘅一部份，《晚間網絡近畿》播出嘅新聞被改組為韓國《KBS9點新聞》播出。
李泰煥

李泰煥，係大韓民國嘅一個男藝人同埋演員。
李洋

李洋（英文：Lee Yang，1995年8月12號—），係臺灣男子羽毛球員，主力打雙打，而佢同王齊麟嘅「麟洋配」响2020年東京奧運、2024年巴黎奧運會，為中華台北代表團冧莊羽毛球男雙金牌。
李洙姃

李洙姃，係大韓民國嘅一個女藝人同埋歌手。
李洙赫

李洙赫，係大韓民國嘅一個男藝人同埋演員。
李洪基

李洪基（韓文：이홍기，1990年3月2號—，非正式常用譯名：李弘基），係韓國流行搖滾樂隊FT Island嘅成員之一。童星出身，2002年開始拍電視劇，之後經過幾年音樂訓練，2007年成為FT Island主唱同埋以歌手嘅身份正式出道。
李浚赫

李浚赫，係大韓民國嘅一個男藝人同埋演員。
李泳豪

李泳豪（別名李永豪，英文：Gregory Lee，1980年5月18號—）係香港無綫電視部頭合約男演員。

簡歷
李永豪係藝人李家鼎同施明嘅細仔，有一孖生阿哥李泳漢，6歲開始同阿哥一齊做童星，演出好多電影同電視劇。
中學讀聖保羅書院。
同香港小姐冠軍楊思琦拍咗差唔多9年拖，2011年6月宣佈分手。
李泰祥

李泰祥（1941年2月20號—2014年1月2號）係臺灣音樂家，係臺灣原住民阿美族人，喺臺東廳臺東郡臺東街馬蘭大字（今臺東縣臺東市馬蘭部落）出世。受過扎實西方古典音樂訓練，佢係從自己生長嘅土地去尋找靈感，更致力將古典音樂通俗化，創作過千樂曲，其中包括「橄欖樹」、「告別」等多首膾炙人口、影響樂壇嘅歌曲，讓更多平民擁抱同接受學院音樂。
2014年1月2號晚8點20分，李泰祥喺新北市新店慈濟醫院喺睡夢中安詳離世，終年72歲。
李浩林

李浩林（英文：Derek Li，1973年5月29號—），原名李國泰，係香港男藝人，而家係無綫電視基本藝人合約藝員，主要做節目主持同埋大型節目嘅司儀。
比紹

比紹（葡文：Bissau）係畿內亞比紹嘅首都，2015年人口49萬。
比羅比詹

比羅比詹（俄文：Биробиджан），係俄羅斯猶太自治州首府，人口7萬。
比耶省

比耶省係安哥拉嘅一個省，喺國土中部，首府奎托。
比舒公式

比舒公式（又叫比舒引理，英文：Bézout's Identity / Bézout's Lemma）係十八世紀法國數學家Étienne Bézout推廣出去（唔係證明）嘅定理。佢主要將兩個數字同佢哋嘅GCD寫成一條數學式。佢可以用喺整數度，除咗整數入面，亦可以擴展到多項式。比舒公式係數論入面同抽象代數入面一條好基礎嘅定理，喺所有嘅主理想域入面都有比舒公式，廣義化嚟講，有比舒公式嘅域就叫做比舒域（Bézout domain）。

定理
假設有兩個整數，而且。咁樣就一定有一對符合以下：

證明
利用輾轉相除法，得知一系列嘅數學等式：
得知。利用逆代入法，

推論
如果a同b係相對質數，即係，咁樣就會有兩個整數令到。
證明：
因為比舒公式，。而同時因為，，所以。
如果，咁呢。
證明：
因為比舒公式，。而同時因為，同，所以同都係一個整數，根據以上定理，，所以同都係一個相對質數。
比納塞德

比納塞德（西班牙文：Binaced）係西班牙亞拉岡威斯卡省一座城，住2千人。
比耶利納

比耶利納係波斯尼亞嘅第五大城，人口大約11萬。
比莉

比莉（1952年1月27號—），本名王雪娥，係台灣歌手同演員。比莉喺台北市出世，二十出頭就響美國巡迴演唱。出名藝人周湯豪係佢個仔。兩仔乸一齊幫Uber eats做廣告。
波恩電信籃球隊

波恩電信籃球隊（英文：Telekom Baskets Bonn）係德國波恩嘅職業籃球球會，依家打緊德國籃球甲級聯賽。
波托西省

波托西省（Potosí）係玻利維亞嘅一個省，喺玻利維亞西南部，面積118,218平方公里，2005年人口778,771，首府波托西，下分16縣，盛產鹽同銀。
波拿米路天奴域

波拿 米路天奴域（塞爾維亞文西里爾字母：Велибор Бора Милутиновић，1944年9月7號—）係塞爾維亞退休足球員同埋足球領隊。
佢喺1962年開始踢職業賽，1976年掛靴。其後佢開始教波，2009年退休。佢喺1986至2002年連續五屆世界盃，帶住五支唔同嘅足球代表隊踢決賽週，頭四次都可以突破分組賽，唯獨2002年帶住世界盃初哥中國就喺分組賽出局。
波拍

波拍，又叫球拍，係玩某啲球類運動嗰陣用到嘅架生，主要部份係用嚟打波嘅表面（可以係網面或硬面），連住個用嚟揸住嘅手柄。
常見用波拍嘅運動包括羽毛球、網球、壁球、乒乓波、木球。
波愛修斯

波愛修斯（Boëthius，477年—524年）係古羅馬哲學家，佢嘅著作《哲學慰藉》影響住中世紀哲學。
波戶康廣

波戶康廣（1976年5月4號—）係日本足球員，司職後衞，曾經喺2001～2002年間爲日本足球代表隊出場15次。
波打

波打（英文porter）係酒一種，啤酒一類，因為顏色呈深啡或者黑色所以又叫做黑啤。烈嘅波打嘅叫烈性黑啤酒。
波拉氣旋

波拉氣旋多數係指1970年印度洋一個熱帶氣旋，嗰年11月12號吹襲東巴基斯坦同印度西孟加拉邦，造成至少30萬人死，係有史以嚟死傷人數最多嘅風災。
武漢肺炎帛琉疫情

武漢肺炎帛琉疫情係介紹「武漢肺炎」喺帛琉嘅爆發情形。截至2022年3月13號，帛琉夾埋有3899單確診病例，死咗6個人。

2020年：全程零感染
由於武漢肺炎喺2020年1月12號喺中國湖北武漢開始大流行，帛琉政府喺同年月31號宣佈閂嗮冚唪唥出入境道路。喺同年3月3號發現疑似病例但證實虛驚一場後，3月9號開始禁嗮冚唪唥船隻靠近基里巴斯群島邊嘅淺灘，第二日亦禁嗮航班直達。踏入4月，國內冚唪唥學校都閂檔兼拒絕帛琉旅遊申請。喺2020年全年都未發生過單武漢肺炎感染案例。

失守
踏入2021年，帛琉一直重保持武漢肺炎零確診個案，雖然喺同年4月1號開放畀臺灣旅客入境，但係入境政策唔變，重係要求旅客必須要有醫學證明話自己冇呼吸病兼自行隔離14日先至畀入境，不過呢個「入境政策」實行一個月就取消咗。直到2021年5月31號，帛琉終於出現第一單感染個案，不過帛琉官方因爲要尊重患者嘅個人私隱，拒絕透露確診患者喺邊度嚟、去過邊度及接觸過邊啲患者嘅細節兼話武漢肺炎「冇傳播風險」，同年6月11號確診咗第二單武漢肺炎感染個案。直到同年8月21號，帛琉官方先至公佈嗰兩位武漢肺炎患者嘅感染途徑，佢哋都係去過關島，返嚟帛琉後而被確診武漢肺炎。嗰兩位武漢肺炎患者喺同年8月24號好返出院。

疫情爆發
2021年9月15號，帛琉又出現多三單感染武漢肺炎個案，而嗰三單隨後喺呢個月底好返嗮出院。到10月9號，又出多三單感染武漢肺炎個案，三個人喺10日後好返出院。到同年12月，又確診兩單感染個案，總感染數達到兩位數，甚至喺踏入2022年1月初去到15單感染個案。嚟到1月中旬時開始有失守嘅現象，感染個案迅速達到超過一百單，甚至喺2022年1月22號出現單日新增破百嘅感染個案；兩日後嘅總感染個案超過咗五百大關。到同月27號正式突破咗一千大關。嚟到月尾，總感染個案去到1633單。
踏入農曆壬寅新年，感染個案一直都冇停過。到2月3號晚黑，總感染個案突破咗二千大關；一個禮拜後重突破咗三千大關；同月12號出現咗第一單死亡個案。嚟到二月中旬尾，死亡個案去到5單。主要感染個案都係受到Δ同Ο嘅變種襲擊有關。同月20號又出單死亡個案，令死亡個案達到6單。到二月底，感染個案開始減速，直到二月最後一日，感染個案去到3781單。
踏入三月，感染個案一直喺度增長，不過速度越嚟越慢，同月上旬尾去到3892單。隨後每日出現個位數嘅感染個案。
武漢肺炎基里巴斯疫情

武漢肺炎基里巴斯疫情係介紹「武漢肺炎」喺基里巴斯嘅爆發情形。截至2022年2月19號，基里巴斯夾埋有2810單確診病例，死咗9個人。

2020年全程零感染
由於武漢肺炎喺2020年1月12號喺中國湖北武漢開始大流行，基里巴斯政府喺同年2月宣佈凡係喺中國湖北武漢過嚟基里巴斯玩啲遊客都要搞連續14日嘅自我隔離。甚至喺同年3月11號禁嗮冚唪唥船隻靠近基里巴斯群島邊嘅淺灘及閂咗邊境。喺2020年是但一日都未發生過單武漢肺炎感染案例。

失守
踏入2021年，基里巴斯一直重保持武漢肺炎零確診個案。直到同年5月18號出現第一單感染個案，患者係巴布亞新畿內亞籍嘅航海家，喺揸船準備離開南達維華貝迪奧港出發返去巴布亞新畿內亞前嘅隔離期間即刻確診；據確診患者透露，佢曾經接觸過臺灣籍嘅海上捕撈人士兼一個月前返到巴布亞新畿內亞，期間重未確診做武漢肺炎。兩日後喺同一部船又確診第二單武漢肺炎感染個案，患者係位漁民。正因爲噉，同日基里巴斯政府宣佈國內全島戒嚴兼宵禁，拒絕任何國內嘅非緊急跨島旅遊及社交活動（包括釣魚），重要求民眾喺宵禁期間喺非緊急情況下唔好離開居住地，違反者將會面臨監禁。兩名患者喺一個禮拜後好返出院。

疫情爆發
雖然2022年1月10號，基里巴斯政府宣佈重新開放出入境，但係淨開放咗南達維華嘅單一出入境港口。幾日後，第一班從斐濟飛到南達維華嘅航班係由耶穌基督後期聖徒教會自發組織搞出。不過，搭乘嗰54位旅客入面，出咗36單感染武漢肺炎個案；而基里巴斯當地嘅護衛亦曾經喺機場接觸過感染武漢肺炎患者而成為無症狀感染人士。正因爲出咗咁多單感染個案，同月19號開始，基里巴斯政府宣佈國內宵禁重嚴格規定當地民眾出街戴口罩。三日後，基里巴斯政府宣佈全國封國4日，重閂埋其它除咗出街買嘢之外嘅其它非必要服務行業。喺封國期間，23～25號當日又再確診夾埋50單（23號廿單，24號七單，25號廿三單）感染個案，總感染數喺26號突破一百大關，重喺兩日後突破咗二百大關。嚟到月底，總感染數去到460單，冇人死亡。

出現死亡個案
踏入2月上旬，基里巴斯當地嘅感染個案重持續上升緊。嚟到4號當日，感染個案突破一千大關；4日後確診咗第一單死亡個案，患者係位80歲嘅老坑婆，從未接種過新冠疫苗。第二日，感染個案突破二千大關，到上旬結束為止，出現咗第二單死亡個案。
喺2月中旬，疫情似乎未出現減退嘅跡象，期間重出多7單死亡個案。
武漢肺炎墨西哥疫情

武漢肺炎墨西哥疫情係武漢肺炎喺墨西哥嘅爆發情形。截至2021年10月26號，墨西哥夾埋有3,788,986單確診病例，死咗286,888個人。
武漢肺炎奧地利疫情

武漢肺炎奧地利疫情係武漢肺炎喺奧地利嘅爆發情形。截至2021年3月7號，奧地利累計有475,070單確診病例，死咗8,713個人。
武漢肺炎巴基斯坦疫情

武漢肺炎巴基斯坦疫情係介紹武漢肺炎喺巴基斯坦嘅爆發情況。去到2021年3月10號，巴基斯坦總共有595,239單確診病例，死咗13,324個人。
武漢肺炎塞爾維亞疫情

武漢肺炎塞爾維亞疫情係介紹「武漢肺炎」喺塞爾維亞嘅爆發情形。截至2021年2月25號，塞爾維亞累計有446,313單確診病例，死咗4,383個人。
武漢肺炎希臘疫情

武漢肺炎希臘疫情係介紹「武漢肺炎」喺希臘嘅爆發情形。截至2020年11月7號，希臘累計有54,809單確診病例，死咗750個人。
木質部

木質部（英文：Xylem）係維管束植物嘅運輸組織，負責將根吸收嘅水分同埋溶解喺水入面嘅離子送去棵植物嘅上半部分，畀其他器官同組織去用，另外木質部重起到支撐植物嘅作用。木質部一般由導管、管胞、木射線、薄壁組織同埋木纖維組成。
木谷實

木谷實（ きたに みのるKitani Minoru ，1909年1月25號—1975年12月19號 ）係日本出名九段圍棋手，花名「怪童丸」，本身係久保松勝喜代嘅徒弟，後嚟拜鈴木為次郎做師父。木谷本人培養咗好多好叻嘅入門弟子。

經歷
木谷響一個飛髮師傅屋企出世，係屋企大仔。由細細個開始，佢已經表現出有好叻嘅圍棋天賦。後嚟，佢同前田陳爾同埋橋本宇太郎拜關西圍棋手久保松勝喜代做師父。本身久保松好想留底爾三位徒弟，但係佢知道爾個三個徒弟都好有圍棋天賦，應該將佢哋送去東京深造，所以就送咗三個人去東京。前田選擇跟本因坊秀哉，橋本選擇跟瀨越憲作，而木谷就選擇跟鈴木為次郎。
因為響1926年代表棋正社同日本棋院發出挑戰「院社對抗戰」，響比賽入面連赢十場，故得花名「怪童丸」，重一戰成名。
曾經同老友兼對手吳清源一齊創造咗圍棋新落棋手法新佈石，但就響十番棋測試入面輸多過赢。

木谷道場
木谷門係由木谷創立。佢經常出外國，目的係為咗搵多啲有潛質嘅圍棋新人，所以佢培養咗一班對好叻嘅入門弟子，就好似大竹英雄、石田芳夫、趙治勳、加藤正夫、武宮正樹、小林光一（入門嗰時叫小林六超）、小林覺、小川誠子等等一流嘅日本圍棋高手。響2004年3月28號，木谷門突破500段，所以畀人叫做「世界圍棋第一門派」。直到今時今日，木谷門響每年十月都會搞、由七十個木谷門生同埋其他圍棋手參加嘅「500多面打大會」。
木豆

木豆（粵拼：muk6 dau2；學名：Cajanus cajan），又嗌樹豆（syu6 dau2）、鴿豆（gaap6 dau2）、柳豆（lau5 dau2），係豆科木豆屬嘅常綠直立灌木，原產印度。
佢係南亞其一常見嘅糧食。
木里

木里藏族自治縣係中國四川涼山一縣，面積13221平方公里，人口13萬。
木野日菜

木野日菜 ，係日本嘅一個女藝人同埋配音員。
木質素

木質素（粵拼：muk6 zat1 sou3，英文：Lignin）係一類複雜嘅有機聚合物，佢喺維管束植物同一啲藻類嘅組織度係種好緊要嘅結構材料。
木谷公亮

木谷公亮（1978年10月9號—）係日本足球員，司職後衞，效力過大宮松鼠，仙台七夕，鳥棲砂岩，及FC岐阜。
木過山車

木過山車（英文：wooden roller coaster）係指路軌用木造（但列車唔使一定用木造）嘅過山車。同鋼過山車比起嚟，木過山車通常都冇咁快：喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，而相比之下，木過山車嘅速度就頂嗮櫳去到時速 120 公里左右。
李賢道

李賢道（韓文：이현도；英文：Lee Hyun Do；1972年9月5號—），係韓國詞曲作家、音樂製作人同男歌手。
李賢智

李賢智，係大韓民國嘅一個女藝人同埋歌手。
李賽鳳

李賽鳳（英文：Moon Lee，1965年2月14號—）係香港女演員，1980年代出道，分別幫嘉禾電影同麗的電視（亞洲電視）拍過唔少電影同電視劇，約莫1990年代中淡出。
李賢浩

李賢浩（英文：Ryan Lee，1987年—），係香港區政聯盟成員，西貢區議會坑口東選區前任議員。
喺2019年第6屆區議會選舉，李賢浩參選西貢區議會坑口東選區，最後以接近五成得票率鍊贏坑口劉氏兩名候選人劉偉章、劉敏財，成功當選，但喺2020年9月頭，佢同葉嘉榮、李嘉睿、王卓雅一齊退出將民關。
2021年10月4號，李賢浩參加區議員宣誓儀式，之後被監誓人質疑佢嘅宣誓有效性，最終決定佢宣誓無效。
李賽綸

李賽綸，係大韓民國嘅一個女藝人同埋歌手。
李賢均

李賢均（1980年5月25號—）係南韓一個男演員。
汐止區

汐止區（粵拼：zik6 zi2 keoi1）係中華民國新北市嘅一個市轄區。
汕頭

汕頭（粵拼：saan3 tau4；潮州話：Suan-thâu；英文：Swatow），古稱沙汕頭，係廣東東部大埠。今爲中華人民共和國地級市，叫汕頭市。大清時爲汕頭埠，中華民國開始行政爲市。中華人民共和國改革開放，設經濟特區，叫汕頭經濟特區。
汕頭地勢平坦，有山護埠，東北接潮州饒平縣，北鄰潮州潮安縣，西鄰揭陽揭東縣、普寧市，西南接惠來縣，東南瀕臨南中國海。

地理
汕頭市全境處於東經116°14′40″至117°19′35″同埋北緯23°02′33″至23°38′50″之間，北回歸線穿過市區北域。汕頭市位處喺潮汕嘅平原，得西北部有小片丘陵。主要嘅山有桑浦山、長得龍山、龍坑山、香爐山，榕江及紅蓮池河、鮑齊河嘅橫貫市區，榕江口有媽嶼島、德州嶼島嶼。氣候喺南亞熱帶海洋性嘅氣候，全年氣候溫和。秋天有颱風，年均降水量2420毫米。年溫21.3℃，1月13.1℃，7月28.3℃。

史
考古證明，汕頭係一嗰漁村。喺大宋時，汕頭係揭陽縣鴕江都漁村。元代叫為廈嶺。一五六三年，明嘉靖四十二年，汕頭變成潮州府澄海縣嘅一部分。一五七四年，明萬曆二年，汕頭稱為沙汕坪。大清康熙五十六年，政府喺度築炮臺，並改稱「沙汕頭」，有沙汕頭炮臺，雍正、乾隆期間，逐漸減筆為汕頭。乾隆二十一年，清政府喺媽嶼島設立常關。
第二次鴉片戰爭後，由於潮州城民強烈反抗，外國人主動放棄喺城貿易，改喺相對安全嘅汕頭貿易。咸豐十年，應西方列強要求，汕頭正式對外開市。汕頭由地理優越同安全，慢慢過咗潮州，變成咗粵東經濟要地。
一八六零年汕頭開埠，係近代中國最早一批埠對外開放。喺二十世紀初到卅年代，汕頭港口吞吐量，曾居中國第三，商業之盛居全國第七，係粵東、閩西南、贛東南嘅交通樞紐、進出港口同埋商品嘅集散地。
一九二一年，汕頭立市政廳，同澄海分治，但重係屬嘅潮循道管。一九五八年，設立汕頭專區，潮汕地區嘅行政、文化中心向汕頭移。一九八一年，立汕頭經濟特區。一九九一年，調整行政區域，潮汕分三市，汕頭市變咗其中一市。

政區
全市分成6個區，澄海、金平、龍湖、濠江、潮陽、潮南，以及南澳縣。

文化
潮劇、潮樂、潮州菜同埋工夫茶等享譽海內外。

語言
汕頭嘅主要語言係潮州話。

僑鄉
離鄉到外華僑三百三十五萬人，分佈喺世界卌多個國地。

國際交流
日本岸和田市（1990年6月2日締結為友好城市）
 加拿大聖約翰斯（1997年2月28日締結為友好城市）
 越南芹苴市（2005年8月1日締結為友好城市）
 美國奧蘭多市（2007年8月8日締結為友好城市）
 韓國平澤市（2003年3月25日締結為友好交流城市）
 澳洲費菲市（2005年4月26日締結為友好交流城市）
 馬來西亞山打根（2009年5月28日締結為友好交流城市）。
汕頭大學

汕頭大學係中華人民共和國汕頭一間大學，1981年創校。
汕頭街

汕頭街（英文：Swatow Street）係香港灣仔一條馬路，由莊士敦道開始，去到皇后大道東。街名係嚟自廣東商埠汕頭。
汐科車站

汐科車站係臺灣鐵路公司縱貫線北段嘅一個鐵路車站。
汕尾

（外文名：Shanwei、Swabue、Hailufeng）係華南一城，亦係一埠，喺廣東東啡，緊靠南中國海，紅海灣西邊。家下係中華人民共和國地級市，叫 汕尾市
，管海豐同陸豐兩地，好多時又畀人叫做 海陸豐
。當地主要講海豐話、客家話同埋粵語。汕尾市西邊係惠州，北邊係梅州同河源，東邊就係揭陽。汕尾位於珠江三角洲同粵東沿海丘陵區嘅交叉，東邊離汕頭160公里，西邊離深圳120公里。汕尾地勢西北高，東南低，西北邊有蓮花山脈，東南邊係低山丘陵同濱海平原。螺河、黃江等等河喺汕尾從北向南流入南海，海岸線455公里倒，擁有沿海有大有細嘅島881個。汕尾人民市政府市政廳喺城區汕尾大道429號。
汗

汗，係哺乳動物嘅汗腺分泌嘅液體。汗嘅成份主要係水。

人生理
人嘅小汗腺分泌嘅汗，主要包括水、氯化納、鉀、鈣、尿素、乳酸、鎂。
汐止車站

汐止車站係臺灣鐵路公司縱貫線北段嘅一個鐵路車站。
汕尾站

汕尾站（粵拼：saan3 mei5 zaam6）係中國廣東汕尾嘅火車站，2013年12月28號啟用，喺城區東涌鎮東北偏北嘅241省道入面（241省道嘅K19+200標記位）。
佢既係廈深鐵路嘅車站，又係汕頭城區唯一嘅緊要鐵路樞紐站。
本篤五世

本篤五世（Benedictus V，—965年7月4號）係羅馬天主教第131任教宗，964年在位。
本篤十一世

真褔本篤十一世（1240年—1304年7月7號）係羅馬天主教第194任教宗，1303年到1304年在位。
本篤六世

本篤六世（Benedictus VI，—974年6月）係羅馬天主教第134任教宗，973年到974年在位。
東京保護國

東京（粵拼：dung1 ging1；越南文：Đông Kinh／東京；法文：Tonkin）保護國，阮朝稱之為北圻（bak1 kei4；Bắc Kỳ／北圻），係法屬印度支那嘅一個保護國，範圍係越南北面地區。東京呢個名嚟自黎朝對河內嘅稱呼。
東京喰種

《東京喰種》（粵拼：dung1 ging1 zik6 zung2，日文：東京喰種トーキョーグール）係套日本漫畫，作者係石田翠。
電視動畫第1期喺2014年7月至9月響日本首播，共12集。第2期叫《東京喰種Root A》，喺2015年1月至3月首播，共12集。第3期叫《東京喰種:re》，喺2018年4月至6月、10月至12月首播，一共24集。香港ViuTV有播過。
呢套漫畫曾經喺2017年改編做電影，由窪田正孝、清水富美加、蒼井優主演，萩原健太郎執導。
東京喵喵

《東京喵喵》（日文：東京ミュウミュウ），係一部由征海未亞繪畫，吉田玲子構思故事嘅日本魔法少女漫畫，2000年喺《Nakayoshi》開始連載，至到2003年完，單行本7冊。之後有續集《東京喵喵part II》（日文：東京ミュウミュウあ・ら・もーど），單行本2冊。
佢喺2002年出咗電視動畫，喺東京電視網首播，有52集。喺香港亞洲電視首播嗰陣叫《貓貓戰隊》，重播就改名做《東京喵喵》，香港有線電視播嗰陣叫《東京Mew Mew》。
2020年宣佈將會重新動畫化。新動畫叫《東京喵喵New》，第一期喺2022年7月至9月響東京電視網播，共12集，第二期喺2023年4月開始播。

故事簡介
外星人嘅祖先喺三億年前響地球度住，後尾因為環境惡化而被迫搬去其它星球度住，但嗰度啲環境仲差過地球，佢哋想返去地球但係做唔到，依家佢哋有幾個人嚟咗地球度，打算消滅啲人類，畀啲同胞返嚟地球住。「喵喵咖啡屋」嘅主人白金稜同朋友赤坂圭一郎為咗阻止外星人嘅行動，就實行「喵計劃」，將Red Data Animals嘅DNA注入五個女仔度，令佢哋喺變身之後有神奇嘅力量可以對抗啲外星人。呢五個女仔組成「東京喵喵」，同啲外星人戰鬥，為地球嘅未來而努力。最後「東京喵喵」成功保衛咗地球，外星人亦都搵到改善自己星球環境嘅方法。
東京事變

東京事變（日文：東京事変，英文：Tokyo Incidents／Incidents Tokyo）係日本一個好出名嘅樂隊，依家嘅成員有椎名林檎（主唱）、浮雲（彈結他）、龜田誠治（彈貝斯）、刄田綴色（打鼓）同埋伊澤一葉（彈鋼琴兼結他）。樂團響2003年成立，2012年解散，但響2020年復出。

歷史
東京事變響2003年成立，當時嘅成員有椎名林檎（主唱）、龜田誠治（彈貝斯）、晝海幹音（彈結他）、刄田綴色（打鼓）同埋H是都M（彈鋼琴兼結他）。但係由於H是都M冇辦法同一時間響「PE'Z」同「東京事變」兩個樂隊之間，所以佢響2004年退出東京事變，臨走之前，佢介紹咗伊澤一葉過嚟頂佢個位。但響嗰陣時，彈結他嘅晝海幹音突然退出。好彩椎名林檎搵到同佢之前同佢合作過嘅浮雲加入東京事變。所以，爾個時期嘅東京事變就畀人叫做「第二期東京事變」。
東京事變響2012年突然之間解散。但響2020年1月1號（即係八年之後）宣佈復出，推出新歌《選ばれざる國民》，重計劃搞巡演。
朱子治家格言

《朱子治家格言》，又叫《朱子家訓》、《柏盧先生治家格言》、《朱柏廬先生治家格言》，係明末清初理學家朱用純一篇家訓格言，有五百零六字，主要敎人立身處世，勸人勤儉持家，安份守己，注重倫常。而因為治家格言內容淺白，道理由生活入手，所以廣為傳誦，亦見於家下通勝，對唐人社會有深遠影響。
個名因為叫《朱子治家格言》，唔少人誤以為係，另一個成日畀人叫朱子，宋代嘅朱熹所作。朱子只不過係一個尊稱，而咁啱朱熹又寫過一篇《朱文公家訓》，所以唔少人都搞亂。
《朱子治家格言》有好多名句，就算未睇過，日常生活都聽過，如『一粥一飯，當思來處不易』，『宜未雨而綢繆，毋臨渴而掘井』，『莫貪意外之財，莫飲過量之酒』，『凡事當留餘地，得意不宜再往』，『見色而起淫心，報在妻女』等等。
維基文庫有原文：
Zh:朱子家訓
朱家健

朱家健，香港親中派人士。

政治立場
佢係香港親中派嘅成員，支持所謂嘅「愛國者治港」主張以及北京未經諮詢或香港人同意強行訂立嘅《港版國安法》，又形容政府大幅度削減直選議席後嘅首次香港區議會選舉係「優化選舉制度」。兩岸關係方面，佢主張台灣作為中國嘅一部分，喺評論2024年台灣總統同立委選舉嘅時候，亦以「台灣地區」一詞形容台灣，貶低台灣嘅主權。
朱小丹

朱小丹（1953年1月—）係前任廣東省長。佢祖籍浙江溫州，喺廣東廣州出世。
朱尼亞塔縣

朱尼亞塔縣（Juniata County, Pennsylvania）係美國賓夕凡尼亞州中南部嘅一個縣。面積2,358平方公里。根據美國2000年人口普查，共有人口381,751。縣治密夫林。
喺1749年8月19號成立，縣名來自朱尼亞塔河（印第安語意思係 People of the standing stone「頑石部落」）。
朱宸濠

朱宸濠（—1521年1月12號）係大明第五代寧王，明太祖朱元璋十七仔朱權嘅五世孫。佢喺明武宗朱厚照在位期間嘅正德十四年（1519年）發起叛亂而出名，史稱寧王之亂，最後事敗被處決。
河角多惠子

河角多惠子係日本足球員，曾經喺1988年為日本女子足球代表隊出場2次。
河詩恩

河詩恩，係大韓民國嘅一個女藝人同埋演員。
河背營地

河背營地，香港營地之一，專畀露營，喺河背，村同香港青年協會有機農莊中間，有馬路到，英文叫Ho Pui Campsite。屬大欖郊野公園，行政上歸元朗區。營地屬小型，有營位少過二十。水源取自溪澗，季節性水源。歸漁農及自然護理署管。
營有燒烤爐、檯、櫈、晾衣架、污水穴同涼亭。
河背街

河背街（英文：Ho Pui Street）係香港一條行車馬路，響新界荃灣區荃灣市中心，由鹹田街開始，去到禾笛街交界，0.3公里長。
河西真

河西真（1996年6月21號—）係日本足球員，打後衞位置，效力福島聯。
河莉秀

河莉秀（諺文：하리수，英文名：Harisu，1975年2月17號—），初名李慶燁（이경엽）或李景葉，改名李慶恩（이경은），係韓國跨性別歌手兼演員，變性藝人。1995年做過變性手術之後，2001年出道。
河西健吾

河西健吾（1985年2月18號—）係日本男配音員，響大阪府出世，隸屬Mausu Promotion，代表作有機動戰士高達 鐵血的孤兒嘅三日月・奧格斯同埋3月的獅子嘅桐山零。
河西區

河西區係中國天津一個區，總面積38平方公里，人口87萬。
河蟹

河蟹，即普通話「和諧」嘅諧音，係出自並經常出現喺中國大陸網絡上嘅網絡語言。中共推行「和諧社會」政策，喺屏蔽色情暴力信息嘅同時，亦將「不利社會和諧穩定」嘅信息強行刪除或屏蔽。

內地網上
喺中國大陸嘅部分論壇，「和諧」一詞本身已成為「被封禁」嘅關鍵詞。
為繞過呢個屏蔽，網民以「河蟹」或者其他諧音代替。網民重用埋繁體字同埋喺字同字之間加標點符號嘅手段，減少被「河蟹」嘅機會。同時，明朝時期用嚟諷刺嚴嵩嘅民歌《京師人為嚴嵩語》「但將冷眼觀螃蟹，看爾橫行到幾時﹁”，文中「螃蟹」亦改成「河蟹」，而喺網上流行。
大陸網民就以「河蟹」一詞代指封鎖、掩蓋負面消息、控制新聞同言論自由嘅行為，同時亦有螃蟹「橫行霸道」嘅意思。河蟹亦有逮捕之義，例如河蟹你，指中國大陸用有關部門等相關權力拉咗將一啲會因公職（例如律師）和盤透露出真相，或中國大陸唔想公佈嘅信息公佈出來嘅人，並處以莫須有罪名。